Øystein Eriksen Søreide

Øystein Vegard Eriksen Søreide (født 3. april 1969 i Oslo) er næringslivsleder og tidligere politiker (H). Fra 1. oktober 2019 er han administrerende direktør i Abelia. 

Han er utdannet sivilmarkedsfører fra Norges Markedshøyskole og BI fra 1993. Søreide var markedssjef i CARE Norge fra 1994 til 1996, markedssjef i SOS-barnebyer fra 1996 til 1998, markedssjef og salgssjef for Europa, Afrika og Midtøsten i O. Mustad & Søn fra 1998 til 2002, sjefsekretær i Oslo Høyre fra 2002 til 2008, daglig leder for Høyres valgfond fra 2008 til 2009 og markedsdirektør i UNICEF Norge fra 2009 til 2013. Han var byråd for helse og sosiale tjenester i Oslo kommune fra oktober 2013 til oktober 2015. Fra 2016 til 2019 var han bydelsdirektør i Bydel Grorud i Oslo kommune.

Søreide er født i Oslo, oppvokst i Sandnes i Rogaland og to år i Togo, og har bodd i Oslo siden 1991. Han er kristen adventist. Han giftet seg i 2006 med Høyre-politiker Ine Marie Eriksen Søreide.

Referanser 

Byråder i Oslo
Høyre-politikere i Oslo
Norske forretningsfolk
Alumni fra Handelshøyskolen BI
Personer fra Sandnes kommune